
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 942 

26 Μαίου 2015 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 


Κατανομή βοσκοτόπων στους κτηνοτρόφους της 

χώρας..... 1 

Ανάθεση έργου στην εταιρεία «ΘΕΜΙΣ ΚΑΤΑΣΚΕΥ¬ 
ΑΣΤΙΚΗ Α.Ε.». 2 


ΑΠΟΦΑΣΕΙΣ 

Αριθμ. 873/55993 (1) 

Κατανομή βοσκοτόπων 
στους κτηνοτρόφους της χώρας. 


Ο ΥΠΟΥΡΓΟΣ ΚΑΙ Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΑΡΑΓΩΓΙΚΗΣ ΑΝΑΣΥΓΚΡΟΤΗΣΗΣ, 
ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ 

Έχοντας υπόψη: 

1. Τις διατάξεις: 

α) Του άρθρου 103 του Ν.Δ. 86/1969 «Δασικός Κώδι¬ 
κας» (Α' 7) και ιδίως της παρ. 3 αυτού, όπως το άρθρο 
103 αντικαταστάθηκε με την παρ. 1 του άρθρου 60 του 
Ν. 4264/2014 (Α'118) και τροποποιήθηκε με την παρ. 3 
του άρθρου 25 του Ν. 4315/2014 (Α' 269). 

β) Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά όργανα, που κυρώθηκε 
με το άρθρο πρώτο του Π.δ. 63/2005 (Α' 98), όπως αυτό 
ισχύει. 

γ) Των άρθρων 13 μέχρι και 29 του Ν. 2637/1998, «Σύ¬ 
σταση Οργανισμού Πιστοποίησης Λογαριασμών, Οργα¬ 
νισμού Πληρωμών και Ελέγχου Κοινοτικών Ενισχύσεων 
Προσανατολισμού και Εγγυήσεων, Οργανισμού Πιστο¬ 
ποίησης και Επίβλεψης Γεωργικών Προϊόντων, Γενικών 
Διευθύνσεων και θέσεων προσωπικού στο Υπουργείο 
Γεωργίας και "Εταιρείας Αξιοποίησης Αγροτικής Γης" 
Α.Ε. και άλλες διατάξεις» (Α' 200), όπως ισχύουν. 

δ) Του άρθρου 182 του Ν. 3463/2006 «Κύρωση του 
Κώδικα Δήμων και Κοινοτήτων» (Α' 114). 

ε) Του άρθρου 3 του Π.δ. 24/2015 «Σύσταση και Μετο- 
νομασία Υπουργείων, μεταφορά της Γ ενικής Γ ραμμα- 
τείας Κοινωνικών ασφαλίσεων» (Α' 20). 

2. Τον Κανονισμό (ΕΕ) αριθ. 1306/2013 του Ευρωπα¬ 
ϊκού Κοινοβουλίου και του Συμβουλίου σχετικά με τη 
χρηματοδότηση, τη διαχείριση και την παρακολούθηση 
της κοινής γεωργικής πολιτικής και την κατάργηση των 
κανονισμών (ΕΟΚ) αριθ. 352/1978, (ΕΚ) αριθ. 165/1994, (ΕΚ) 


αριθ. 2799/1998, (ΕΚ) αριθ. 814/2000, (ΕΚ) αριθ. 1290/2005 
και (ΕΚ) αριθ. 485/2008 του Συμβουλίου (ΕΕ Ι_ 347). 

3. Την υπ’ αριθ. Υ112/4-3-2015 απόφασης του Πρωθυ¬ 
πουργού «Ανάθεση αρμοδιοτήτων στον Αναπληρωτή 
Υπουργό Παραγωγικής Ανασυγκρότησης, Περιβάλλο¬ 
ντος και Ενέργειας, Ιωάννη Τσιρώνη» (Β' 311). 

4. Την υπ’ αριθμ. 49703/13-05-2015 εισήγηση του Οργα¬ 
νισμού Πληρωμών και Ελέγχου Κοινοτικών Ενισχύσεων 
Προσανατολισμού και Εγγυήσεων (ΟΠΕΚΕΠΕ). 

5. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του τα¬ 
κτικού προϋπολογισμού, αποφασίζουμε: 

Άρθρο 1 

Σκοπός - Πεδίο Εφαρμογής 

Σε εφαρμογή της παρ. 3 του άρθρου 103 του 
ν.δ. 86/1969, όπως ισχύει, καθορίζονται τα κριτήρια επι- 
λεξιμότητας και η διαδικασία κατανομής στους κτηνο¬ 
τρόφους της χώρας, επιλέξιμων βοσκοτόπων και βο¬ 
σκήσιμων γαιών εν γένει, για τις οποίες δεν υπάρχουν 
περιορισμοί που να προκύπτουν από τη δασική και την 
περιβαλλοντική νομοθεσία για τη χρήση αυτή. 

Αρθρο 2 

Επιλεξιμότητα βοσκοτόπων 

1. Οι επιλέξιμοι για ενίσχυση βοσκότοποι, εφεξής 
καλούμενοι «βοσκότοποι», αποτελούν υποσύνολο των 
βοσκήσιμων γαιών της χώρας και αποτυπώνονται στο 
υφιστάμενο χαρτογραφικό υπόβαθρο του ΟΠΕΚΕΠΕ. 

2. Το σχετικό με την καταγραφή και αποτύπωση των 
βοσκοτόπων της χώρας χαρτογραφικό υπόβαθρο του 
ΟΠΕΚΕΠΕ, μπορεί να ενημερώνεται με νέα δεδομένα 
που προκύπτουν: 

α) από την εφαρμογή εθνικών πρωτοβουλιών, όπως 
την έγκριση και εφαρμογή των Προσωρινών και Ορι¬ 
στικών Διαχειριστικών Σχεδίων Βόσκησης, 

β) από το Ευρωπαϊκό Κανονιστικό πλαίσιο. 

Άρθρο 3 

Επιλεξιμότητα κτηνοτροφών 

Επιλέξιμοι κτηνοτρόφοι, εφεξής καλούμενοι «κτηνο- 
τρόφοι», για την κατανομή βοσκοτόπων στο πλαίσιο 
της παρούσας είναι: 

α) κάθε φυσικό ή νομικό πρόσωπο που έχει μητρώο 
κτηνοτροφικής εκμετάλλευσης στην Κτηνιατρική Βάση 
Δεδομένων (ΚΒΔ), εκτρέφει άνω των τριών (3) Μονάδων 
Μεγάλων Ζώων (ΜΜΖ) αιγών, προβάτων ή βοοειδών 

κάθε είδους και φυλής και υποβάλλει ή έχει υποβάλει 
στο παρελθόν δήλωση ενιαίας ενίσχυσης, 
β) κάθε φυσικό ή νομικό πρόσωπο που εκτρέφει ζώα, 
των οποίων η εκμετάλλευση εντάσσεται σε μέτρα του 
Προγράμματος Αγροτικής Ανάπτυξης της Ελλάδας, 
όπου απαιτείται και ενισχύεται η χρήση βοσκοτόπου. 

Αρθρο 4 

Αναλογία κατανομής βοσκοτόπων 

1. Για τις ανάγκες εφαρμογής της παρούσας από¬ 
φασης, ως αναλογία κατανομής βοσκοτόπων, άλλως 
πυκνότητα βόσκησης, ορίζεται ο αριθμός ΜΜΖ που μπο¬ 
ρούν να βοσκήσουν σε ένα (1) εκτάριο (1 εκτάριο = 1 Ηα 
= 10 στρέμματα) βοσκότοπου, προκειμένου να γίνεται 
ορθολογική χρήση και αξιοποίηση της έκτασης, λαμ- 
βάνοντας υπόψη τις ιδιαιτερότητες της κάθε περιοχής 
και του εκτρεφόμενου είδους ζώου, παρέχοντας όφελος 
στην ύπαιθρο και την παραγωγική διαδικασία. 

2. Η αντιστοίχιση των μονάδων ζώων σε ΜΜΖ, ανάλογα 
με το είδος και την ηλικία του ζώου, γίνεται σε εφαρμογή 
του άρθρου 40 της υπ’ αριθμ. 104/7056/21-1-2015 κοινής 
υπουργικής απόφασης (Β' 147) με τις ακόλουθες σχέσεις: 


α)Ένα (1) πρόβατο ανεξαρτήτως ηλικίας και φύλλου = 
0,15 ΜΜΖ 

β) Μία (1) αίγα ανεξαρτήτως ηλικίας και φύλλου = 0,15 
ΜΜΖ 

γ)Ένα (1) βοοειδές κάτω των 6 μηνών ανεξαρτήτως 
φύλλου = 0,20 ΜΜΖ 

δ)Ένα (1) βοοειδές από 6 έως 24 μηνών ανεξαρτήτως 
φύλλου = 0,6 ΜΜΖ 

ε) Ένα (1) βοοειδές άνω των 24 μηνών ανεξαρτήτως 
φύλλου = 1,0 ΜΜΖ 

στ) Μία (1) χοιρομητέρα = 0,5 ΜΜΖ 

ζ)Ένας (1) κάπρος ή ένα (1) παράγωγο χοιρίδιο = 0,3 
ΜΜΖ 

η) Ένας (1) ιπποειδές ηλικίας άνω των 6 μηνών = 1,0 
ΜΜΖ 

Οι κατηγορίες στ, ζ και η αφορούν σε μέτρα του 
Προγράμματος Αγροτικής Ανάπτυξης όπου απαιτείται 
και ενισχύεται η χρήση βοσκοτόπου. 

3. Γ ια τις ανάγκες εφαρμογής της παρούσας απόφα¬ 
σης η χώρα διαιρείται σε «χωρικές ενότητες», σύμφωνα 
με τον Πίνακα 1 που έχει ως εξής: 


ΠΙΝΑΚΑΣ 1 

Διαίρεση της Ελλάδας σε Χωρικές Ενότητες (ΧΈ.) 


Χωρική Ενότητα 
(ΧΈ.) 

Περιγραφή ΧΈ. 

(1) 

Ανατολική Μακεδονία και Θράκη 

Περιφερειακές Ενότητες (Π.Ε.): Έβρου (πλην της Νήσου Σαμοθράκης), Ροδόπης, 
Ξάνθης, Καβάλας (πλην της Νήσου Θάσου), Δράμας 

(2) 

Κεντρική Μακεδονία 

Π.Ε.: Σερρών, Θεσσαλονίκης Χαλκιδικής, Κιλκίς, Πιερίας, Ημαθίας, Πέλλας 

(3) 

Δυτική Μακεδονία 

Π.Ε.: Καστοριάς, Φλώρινας, Κοζάνης, Γρεβενών 

(4) 

Θεσσαλία 

Π.Ε.: Λάρισας, Μαγνησίας (πλην των Βορείων Σποράδων), Τρικάλων, Καρδίτσας 

(5) 

Ήπειρος 

Π.Ε.: Ιωαννίνων, Θεσπρωτίας, Πρεβέζης, Άρτας 

(6) 

Στερεά Ελλάδα 

Π.Ε.: Αιτωλοακαρνανίας, Ευρυτανίας, Φωκίδας, Φθιώτιδας, Βοιωτίας, Εύβοιας (πλην 
της Νήσου Σκύρου), Αττικής (πλην των Νήσων Αργοσαρωνικού, των Κηθύρων και 

Αντικηθύρων) 

(7) 

Πελοπόννησος 

Π.Ε.: Κορινθίας, Αργολίδας, Αρκαδίας, Αχαΐας, Ηλείας, Μεσσηνίας, Λακωνίας 

(8) 

Κρήτη 

Π.Ε.: Ηρακλείου, Χανιών, Ρεθύμνης, Λασιθίου 

Ο) 

Νησιωτική Ελλάδα 

Νησιά Αιγαίου και Ιονίου Πελάγους πλην των νήσων Εύβοιας και Κρήτης 


4. Η μέση αναλογία κατανομής βοσκοτόπων της χώρας υπολογίζεται ως το πηλίκο των ΜΜΖ της χώρας προς 
την επιλέξιμη έκταση βοσκοτόπων της χώρας. 

5. Η αναλογία κατανομής βοσκοτόπων ανά ΧΈ. υπολογίζεται ως το πηλίκο των ΜΜΖ της κάθε ΧΈ. προς την 
επιλέξιμη έκταση βοσκοτόπων της κάθε ΧΈ. 

6. Καθορίζεται ελάχιστη αναλογία κατανομής βοσκότοπου για όλη την ηπειρωτική χώρα (ΧΈ. 1 - 7), κατά 15% 
υψηλότερη από τη μέση αναλογία κατανομής βοσκοτόπων της χώρας, όπως υπολογίζεται στην παρ. 4. 

7. Στη νησιωτική Ελλάδα και την Κρήτη, λόγω ξηροθερμικών συνθηκών και χαμηλής παραγωγικότητας καθορί¬ 
ζεται αναλογία κατανομής ως εξής: 

α) Στη νήσο Κρήτη (ΧΈ. 8) κατά 10% χαμηλότερη από τη μέση αναλογία κατανομής βοσκοτόπων της χώρας, 
όπως υπολογίζεται στην παρ. 4. 

β) Στη νησιωτική Ελλάδα (Χ.Ε. 9) κατά 20% χαμηλότε¬ 
ρη από τη μέση αναλογία κατανομής βοσκοτόπων της 
χώρας, όπως υπολογίζεται στην παρ. 4. 

Τυχόν απόθεμα βοσκοτόπων το οποίο εντοπίζεται 
στη νησιωτική Ελλάδα και την Κρήτη δεν μπορεί να 
κατανεμηθεί σε κτηνοτρόφους που έχουν την έδρα της 
εκμετάλλευσής τους είτε σε άλλο νησί είτε σε χωρική 
ενότητα της ηπειρωτικής Ελλάδας. 

8. Στις Χ.Ε. με περισσότερη έκταση βοσκοτόπων από 
αυτή που προκύπτει σύμφωνα με την αναλογία κατα¬ 
νομής των παρ. 6 ή 7, σε συνάρτηση με τις ΜΜΖ της εν 
λόγω Χ.Ε., η κατανομή των βοσκοτόπων γίνεται σύμ¬ 
φωνα με την αναλογία αυτή, ήτοι την αναλογία των 
παρ. 6 ή 7 αντίστοιχα. 

9. Στις Χ.Ε. με λιγότερη έκταση βοσκοτόπων από αυτή 
που είναι αναγκαία για την ικανοποίηση της καθορι- 
σθείσας αναλογίας κατανομής των παρ. 6 ή 7 αντι- 
στοίχως, σε συνάρτηση με τις ΜΜΖ της εν λόγω Χ.Ε., 
οι κτηνοτρόφοι λαμβάνουν βοσκότοπους σύμφωνα με 
την προκύπτουσα αναλογία κατανομής της κάθε Χ.Ε., 
σύμφωνα με την παρ. 5. 

10. Τυχόν περίσσεια βοσκοτόπων που προκύπτει σύμ¬ 
φωνα με την παρ. 8 χρησιμοποιείται ως απόθεμα και 
μπορεί να κατανεμηθεί σε μετακινούμενους κτηνοτρό¬ 
φους που έχουν την έδρα της εκμετάλλευσής τους 
στην ίδια ή άλλη Χ.Ε. της Ηπειρωτικής Ελλάδας. Στην 
περίπτωση χρήσης του εν λόγω αποθέματος από κτηνο¬ 
τρόφους άλλης Χ.Ε. οι κτηνοτρόφοι οφείλουν αυτοβού- 
λως να δηλώνουν την πρόθεση αυτή στην αίτησή τους. 

Άρθρο 5 

Κριτήρια και κανόνες κατανομής βοσκοτόπων. 

1. Κάθε κτηνοτρόφος έχει δικαίωμα στην κατανομή και 
χρήση βοσκοτόπου, εφόσον υποβάλλει σχετική αίτηση - 
δήλωση, σύμφωνα με το άρθρο 6. 

2. Κατά προτεραιότητα κατανέμεται η απαραίτητη 
έκταση βοσκότοπου σε κτηνοτρόφους που συμμετέχουν 
σε μέτρα του Προγράμματος Αγροτικής Ανάπτυξης της 
Ελλάδας, από τα οποία προβλέπεται η χρήση βοσκο¬ 
τόπου, με αναλογία κατανομής εντός των ορίων που 
προβλέπονται από τα αντίστοιχα μέτρα. 

3. Προτεραιότητα χρήσης των βοσκότοπων έχουν οι 
κτηνοτρόφοι φυσικά ή νομικά πρόσωπα ή μέλη συνε¬ 
ταιρισμών που διατηρούν την έδρα της εκμετάλλευσής 
τους στην Τοπική/Δημοτική Κοινότητα, στην οποία βρί¬ 
σκεται ο βοσκότοπος. 

4. Σε περίπτωση ύπαρξης περίσσειας βοσκότοπου 
σε Τοπική/Δημοτική Κοινότητα του οικείου Δήμου, το 
πλεόνασμα διατίθεται κατά προτεραιότητα, σε κτηνο¬ 
τρόφους των όμορων Τοπικών/Δημοτικών Κοινοτήτων. 
Αν συνεχίζει να υπάρχει περίσσεια, το πλεονάζον τμήμα 
μπορεί να κατανεμηθεί και σε κτηνοτρόφους ή μέλη συ¬ 
νεταιρισμών άλλων περιοχών και άλλων Δήμων όμορων 
ή μη, εντός των ορίων της οικείας Χ.Ε. ή του ίδιου νησιού 
αν πρόκειται για περιοχές της νησιωτικής Ελλάδας. 

5. Σε περίπτωση ελλείμματος ικανής έκτασης βοσκό¬ 
τοπου στην οικεία Τοπική/Δημοτική Κοινότητα, για την 
κάλυψη των αναγκών των κτηνοτροφών που έχουν την 
έδρα της εκμετάλλευσής τους στην εν λόγω Τοπική/Δη- 
μοτική Κοινότητα, είναι δυνατή η κατανομή βοσκότοπου 
από όμορες Τοπικές/Δημοτικές Κοινότητες. Αν συνεχίζει 
να υπάρχει έλλειμμα βοσκότοπου, αυτό μπορεί να καλυ¬ 
φθεί με κατανομή βοσκότοπου και από άλλες περιοχές 
που βρίσκονται στα όρια της οικείας Χ.Ε., όπως αυτές 
ορίστηκαν στην παρ. 3 του άρθρου 4, ή του ίδιου νησιού 
αν πρόκειται για περιοχές της νησιωτικής Ελλάδας. 

6. Όσοι από τους κτηνοτρόφους χρειάζονται για την 
κάλυψη των αναγκών τους και επιθυμούν να κάνουν 


χρήση περισσότερης έκτασης βοσκότοπου, μπορούν 
να αιτηθούν χορήγηση επιπλέον έκτασης βοσκοτόπου 
από τις περιοχές όπου υπάρχει απόθεμα. Αυτοί υπό- 
κεινται στους όρους των μετακινούμενων κτηνοτροφών 
και πρέπει να αποδεικνύουν και τη μετακίνηση τους. 

7. Το ζωικό κεφάλαιο της κάθε εκμετάλλευσης υπολο¬ 
γίζεται με βάση τη δήλωσή τους στην Ενιαία Αίτησης 
Ενίσχυσης (ΕΑΕ) 2015 και ελέγχονται τυχόν αποκλίσεις 
σε σχέση με τον μέσο όρο που προκύπτει από την Κτη¬ 
νιατρική Βάση Δεδομένων (ΚΒΔ) των ετών 2012 και 2014. 

8. Η έκταση που κατανέμεται σε κάθε κτηνοτρόφο 
είναι συνεχόμενη και ενιαία, όπου αυτό είναι εφικτό. 

9. Στους μετακινούμενους κτηνοτρόφους δύναται να 
κατανεμηθεί βοσκότοπος σε διαφορετικές Χ.Ε. Το σύ¬ 
νολο της έκτασης βοσκότοπου που δικαιούνται οι μετα¬ 
κινούμενοι κτηνοτρόφοι δεν είναι δυνατό να υπερβαίνει 
την καθορισθείσα αναλογία κατανομής των παρ. 8 ή 9 
του άρθρου 4 κατά περίπτωση, η οποία αντιστοιχεί στις 
κατεχόμενες ΜΜΖ. 

10. Κτηνοτρόφοι που έκαναν χρήση του ίδιου βοσκότο¬ 
που για πάνω από 3 έτη κατά την πενταετία 2010-2014, 
λαμβάνουν κατά προτεραιότητα τις ίδιες εκτάσεις εφό¬ 
σον το επιθυμούν και το δηλώσουν στην αίτησή τους. 

11. Οι παραλίμνιοι ή παραποτάμιοι βοσκότοποι κατα- 
νέμονται κατά προτεραιότητα στους εκτροφείς βου- 
βαλιών. 

12. Στους κτηνοτρόφους που κατέχουν δικαίωμα βο- 
σκής σε βοσκήσιμες γαίες ή μισθωμένη έκταση, κα- 
τανέμεται έκταση μόνο για το μέρος του ζωικού κε¬ 
φαλαίου που δεν καλύπτεται, λαμβάνοντας υπόψη τις 
κατεχόμενες ΜΜΖ όπως προκύπτουν από την αίτησή 
τους σύμφωνα με την παρ. 1 του άρθρου 6 και την 
καθορισθείσα αναλογία κατανομής των παρ. 8 ή 9 του 
άρθρου 4, κατά περίπτωση. 

13. Στους κτηνοτρόφους που αποκαταστάθηκαν κτη- 
νοτροφικά σε ακίνητα του Υπουργείου Παραγωγικής 
Ανασυγκρότησης Περιβάλλοντος και Ενέργειας έχοντας 
δικαίωμα χρήσης των ακινήτων αυτών για βόσκηση των 
ποιμνίων τους, σύμφωνα με το άρθρο 24 παρ. 2 του 
Ν. 4061/2012 (Α' 66) και στους νόμιμους κληρονόμους 
αυτών, που διατηρούν το ποίμνιο και δεν μεταβάλουν 
τη χρήση των εν λόγω ακινήτων, κατανέμεται έκταση 
επιλέξιμου βοσκοτόπου, μόνο για το μέρος του ζωι¬ 
κού κεφαλαίου που δεν καλύπτεται από την παραπά¬ 
νω έκταση, λαμβάνοντας υπόψη τις κατεχόμενες ΜΜΖ 
όπως προκύπτουν από την αίτησή τους σύμφωνα με την 
παρ. 6.1 και την καθορισθείσα αναλογία κατανομής των 
παρ. 8 ή 9 του άρθρου 4, κατά περίπτωση. 

14. Στους κτηνοτρόφους στους οποίους έχουν παρα- 
χωρηθεί ακίνητα του Υπουργείου Αγροτικής Παραγωγι¬ 
κής Ανασυγκρότησης Περιβάλλοντος και Ενέργειας για 
βόσκηση, σύμφωνα με τα άρθρα 4 και 7 του Ν. 4061/2012, 
κατανέμεται έκταση επιλέξιμου βοσκοτόπου, μόνο για το 
μέρος του ζωικού κεφαλαίου που δεν καλύπτεται από την 
παραπάνω έκταση, λαμβάνοντας υπόψη τις κατεχόμενες 
ΜΜΖ όπως προκύπτουν από την αίτησή τους σύμφωνα με 
την παρ. 6.1 και την καθορισθείσα αναλογία κατανομής 
των παρ. 8 ή 9 του άρθρου 4, κατά περίπτωση. 

Αρθρο 6 

Διαδικασία κατανομής επιλέξιμων βοσκοτόπων 

1. Οι ενδιαφερόμενοι κτηνοτρόφοι, υποβάλλουν αί¬ 
τηση κατανομής επιλέξιμων βοσκοτόπων προς τους 
Δήμους μέσω των πιστοποιημένων φορέων υποβοήθη¬ 
σης αγροτών, αίτηση στην εφαρμογή Ενιαίας Αίτησης 
Ενίσχυσης (αίτηση ΟΣΔΕ), η οποία περιλαμβάνει: τη 
θέση της μόνιμης σταβλικής εγκατάστασης, τον αριθμό 
και το είδος των ζώων που εκτρέφουν, τη θέση της 

σταβλικής εγκατάστασης μετακίνησης στον τόπο όπου 
επιθυμούν να μετακινηθούν και το ζωικό κεφάλαιο που 
θα μετακινήσουν. Εφόσον έχει προηγηθεί η δήλωση 
των ανωτέρω στοιχείων του κτηνοτρόφου στο ΟΣΔΕ 
του τρέχοντος έτους, αυτά λαμβάνονται αυτόματα ως 
αίτηση κατανομής βοσκοτόπων. 

2. Σε εφαρμογή του άρθρου 4 του Ν. 3852/2010 (Α' 87), 
οι Περιφέρειες και οι Δήμοι της χώρας συνεργάζονται 
και εφαρμόζουν από κοινού δράση για την ορθή κατα¬ 
νομή των επιλέξιμων βοσκοτόπων σε ειδική εφαρμογή 
που διατίθεται από τον ΟΠΕΚΕΠΕ. 

3. Εκπρόσωποι των Δήμων συνεργάζονται με τις Δ/ 
νοείς Αγροτικής Οικονομίας της οικείας Περιφέρειας, 
όπου παρουσία υπεύθυνου χειριστή της ειδικής εφαρ¬ 
μογής κατανομής βοσκοτόπων, του εκπροσώπου της 
ΔΑΟΚ της οικείας Περιφερειακής Ενότητας, εκπροσώ¬ 
που του ΟΠΕΚΕΠΕ ο οποίος προσφέρει οποιαδήποτε 
αιτούμενη τεχνική βοήθεια και εκπροσώπου των κτη- 
νοτροφικών οργανώσεων, προβαίνουν στην κατανομή 
των επιλέξιμων βοσκοτόπων, η οποία υπογράφεται από 
τον οικείο Αντιπεριφερειάρχη. 

4. Οι ενδιαφερόμενοι κτηνοτρόφοι καλούνται από τον 
αρμόδιο Δήμο προκειμένου να ενημερωθούν ενυπόγρα¬ 
φα για την τελική κατανομή των επιλέξιμων βοσκό¬ 
τοπων. Η ενυπόγραφή κατανομή ενσωματώνεται στην 
αίτηση ΟΣΔΕ. 

Αρθρο 7 

Κατανομή μη επιλέξιμων βοσκήσιμων γαιών 

Για την κατανομή βοσκήσιμων εκτάσεων, οι οποίες δεν 
υπόκεινται σε περιορισμούς που προκύπτουν από τη δα¬ 
σική και την περιβαλλοντική νομοθεσία για τη χρήση 
αυτή, επιπλέον των επιλέξιμων για ενίσχυση βοσκοτό¬ 
πων, εφαρμόζονται οι κείμενες διατάξεις του Β.Δ. 24-9/ 
20-10-1958 (Α' 171) και του Ν.Δ. 318/69 (Α' 212), όπως ισχύ¬ 
ουν, με σκοπό την πλήρη κάλυψη των βοσκητικών ανα¬ 
γκών των ποιμνίων. Ως μη επιλέξιμες νοούνται οι κατά 
100% μη επιλέξιμες βοσκήσιμες γαίες. 

Άρθρο 8 

Υποχρεώσεις κτηνοτροφών 

1. Οι κτηνοτρόφοι υποχρεούνται να διατηρούν τους 
βοσκότοπους σε καλή λιβαδική κατάσταση και να εκ¬ 
πληρώνουν τις απαιτήσεις του εγκεκριμένου Διαχει¬ 
ριστικού Σχεδίου Βόσκησης, προσωρινού ή οριστικού. 

2. Εφόσον έχει εγκριθεί Οριστικό Διαχειριστικό Σχέδιο 
Βόσκησης, η αναλογία κατανομής ενός συγκεκριμένου 
βοσκοτόπου προσαρμόζεται στα όρια που καθορίζονται 
από διαχειριστικό σχέδιο βόσκησης. 

3. Μη τήρηση των παραπάνω υποχρεώσεων συνεπά¬ 
γεται ανάκληση της κατανομής για τον παραβάτη και 
την επανακατανομή των εκτάσεων. 

4. Δεν θεωρείται αυθαίρετη η βόσκηση ζώων που 
οδηγούνται σε θερινές ή χειμερινές βοσκές νομίμως, 
εφ’ όσον η παραμονή τους στην περιφέρεια του Δήμου 
δεν παρατείνεται πέραν των 48 ωρών. 

5. Ο δικαιούχος που παύει να διατηρεί το ποίμνιο του 
εκπίπτει από το δικαίωμα χρήσης του βοσκοτόπου. 

6. Σε περίπτωση που το ζωικό κεφάλαιο του κτηνο¬ 
τρόφου μειωθεί άνω του 30% για δυο ημερολογιακά 
έτη, η κατανεμημένη έκταση και το δικαίωμα χρήσης 
μειώνεται αναλόγως. 

7. Σε περίπτωση διαδοχής των κτηνοτροφών, εφόσον 
αυτοί διατηρούν το ποίμνιο διατηρούν και το δικαίωμα 
του αρχικού δικαιούχου να εισέρχονται στον βοσκό¬ 
τοπο. 


Άρθρο 9 
Έναρξη ισχύος 

Η ισχύς της απόφασης αυτής αρχίζει από τη δημοσί¬ 
ευσή της στην εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Μόΐου 2015 

Ο ΥΠΟΥΡΓΟΣ Ο ΑΝΑΠΛΗΡΩΤΗΣ ΥΠΟΥΡΓΟΣ 

ΠΑΝΑΓΙΩΤΗΣ ΛΑΦΑΖΑΝΗΣ ΙΩΑΝΝΗΣ ΤΣΙΡΩΝΗΣ 
-♦- 

Αριθμ. 38778/19.5.2015 (2) 

Ανάθεση έργου στην εταιρεία 
«ΘΕΜΙΣ ΚΑΤΑΣΚΕΥΑΣΤΙΚΗ Α.Ε.». 

Ο ΥΠΟΥΡΓΟΣ ΔΙΚΑΙΟΣΥΝΗΣ, 
ΔΙΑΦΑΝΕΙΑΣ ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 

Έχοντας υπόψη: 

1) Τις διατάξεις: 

α) των περιπτώσεων α', β', γ' και ιβ' της παρ. 7 του άρ¬ 
θρου 5 του Ν. 2408/1996 (Α' 104), όπως έχει τροποποιηθεί 
και ισχύει και β) του άρθρου 56 του Ν. 4139/2013 «Νόμος 
περί εξαρτησιογόνων ουσιών και άλλες διατάξεις» (Α' 74). 

2) Την με αριθ. πρωτ. 205/2004 γνωμοδότηση του Γ' 
Τμήματος του Νομικού Συμβουλίου του Κράτους. 

3) Την από 24-04-2014 απόφαση του Διοικητικού Συμβουλί¬ 
ου του Κέντρου Θεραπείας Εξαρτημένων Ατόμων (ΚΕ.Θ.Ε.Α.) 
σχετικά με την έγκριση σκοπιμότητας δαπάνης για την ηλε- 
κτροδότηση του χώρου της Θεραπευτικής Κοινότητας στο 
Κατάστημα Κράτησης Θεσσαλονίκης και την κατασκευή 
πολυγηπέδου μπάσκετ και βόλεϊ για την άθληση μελών. 

4) Την με αριθ. πρωτ. ΔΥ5α/οικ.118148/14.12.2012 απόφα¬ 
ση του Υπουργείου Υγείας, με την οποία αποφασίστηκε 
η έκτακτη επιχορήγηση για την κάλυψη δαπανών λει¬ 
τουργίας και εξοπλισμού για το Πρόγραμμα Απεξάρτη¬ 
σης στο Κατάστημα Κράτησης Θεσσαλονίκης και του 
Κέντρου Υποδοχής και Επανένταξης Αποφυλακισμένων 
του ΚΕ.Θ.Ε.Α. - ΠΡΟΜΗΘΕΑΣ. 

5) Την Μελέτη του εν λόγω έργου και τα Τεύχη Δημο- 
πράτησης που είχαν εκπονηθεί από την Τεχνική Υπηρε¬ 
σία, του ΚΕ.Θ.Ε.Α., συνολικού προϋπολογισμού 25.000,00 
€ (συνημμένη απόφαση 5ης συν. Δ.Σ. ΚΕ.Θ.Ε.Α). 

6) Το με αριθ. πρωτ. 1739/18-5-2015 έγγραφο του 
ΚΕ.Θ.Ε.Α. προς το Υπουργείο Δικαιοσύνης, από το οποίο 
προκύπτει η σκοπιμότητα της ανάθεσης του εν λόγω 
έργου στην εταιρία «ΘΕΜΙΣ ΚΑΤΑΣΚΕΥΑΣΤΙΚΗ ΑΕ». 

7) Το γεγονός ότι η χρηματοδότηση του έργου θα 
γίνει από το ΚΕ.Θ.Ε.Α., με έκτακτη επιχορήγηση που έχει 
διαθέσει το Υπουργείο Υγείας, σύμφωνα με την υπ’ αριθμ. 
ΔΥ5α/οικ.118148/14.12.2012 υπουργική απόφαση και ως εκ 
τούτου δεν θα βαρύνει το Υπουργείο Δικαιοσύνης, Δια¬ 
φάνειας και Ανθρωπίνων Δικαιωμάτων, αποφασίζουμε: 

Αναθέτουμε στην εταιρεία «ΘΕΜΙΣ ΚΑΤΑΣΚΕΥΑΣΤΙΚΗ 
Α.Ε.» την δημοπράτηση, επίβλεψη, κατασκευή και παραλα¬ 
βή του έργου "Αποκατάσταση περιβάλλοντος χώρου της 
Θεραπευτικής Κοινότητας ΚΕΘΕΑ - ΠΡΟΜΗΘΕΑΣ στο Κα¬ 
τάστημα Κράτησης Διαβατών - Κατασκευή Πολυγηπέδου, 
μεταλλικού στεγάστρου και λοιπές οικοδομικές εργασίες 
στον ισόγειο και αύλειο χώρο της Νέας Πτέρυγας"» σύμ¬ 
φωνα με την Μελέτη και τα Τεύχη Δημοπράτησης που 
έχουν εκπονηθεί από την Τεχνική Υπηρεσία του ΚΕ.Θ.ΕΑ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο ΥΠΟΥΡΓΟΣ 

ΝΙΚΟΛΑΟΣ ΠΑΡΑΣΚΕΥΟΠΟΥΛΟΣ 

